Kristen Gran Gleditsch

Kristen Gran Gleditsch (født 1867 i Overhalla, død 1946) var en norsk topograf, offiser og naturverner.  Han var bror av biskop Jens Gran Gleditsch, onkel til Ellen Gleditsch, Kristian Gleditsch og Henry Gleditsch samt i nær slekt med Odd Gleditsch og Rolf Juell Gleditsch.  Kristen ble militær i 1891, og gikk i 1898 over til Norges geografiske oppmåling der han var sjef for Den topografiske avdeling (også kalt Landkartverket) fra 1916 til 1932, utga kartverker og ble oberstløytnant i 1921, fire år før han utgav en revidert norsk reisehåndbok etter Yngvar Nielsens 1879-utgave.

Utmerkelser 
 Leder for naturvernforbundet 1925-35

Utgivelser 
 Kart over det nordlige Norge (1905). Med Per Schjelderup Nissen og A. Øgaard
 Aschehougs lommeatlas over Norge (Aschehoug, 1911). 
 Kart over det sydlige Norge (1914). Med Per Schjelderup Nissen og gravør O. H. Paulsen
 Kart over Nord-Norge med tilstøtende dele av Finnland, Sverige, Rusland (1918). Med Ivar Refsdal
 Postkart over Nord-Norge, à jour pr. 1. april 1922, utarbeidet for utarbeidet for Poststyrelsen. Ditto for Sør-Norge (1922)
 Reisehåndbok for Norge i fire bind for Østlandet (1925), Vestlandet (1925), Telemark og Sørlandet (1926) samt Trøndelag og Møre (1927). Utgitt av Landsforeningen for reiselivet i Norge.
 Kart over Sør-Norge (1929). Med Per Schjelderup Nissen
 Orientering, orienteringsmidler, orienteringsløp (Grøndahl, 1934)

Referanser 

Norske kartografer
Norske oberstløytnanter
Norske miljøvernere
Norske forfattere av reiseskildringer
Personer fra Overhalla kommune
Ledere av Norges Naturvernforbund